
CĒSU PILSĒTAS IEDZĪVOTĀJU PADOME
Protokols nr. 5/26
Sēdes sākums: 2026. gada 14. jūlija, plkst 17.00
Norises vieta: Cēsu novada pašvaldība, Raunas iela 4, 2.stāva, konferenču zāle
Sēdē piedalās: Iedzīvotāju padomes locekļi: Armands Sīlītis, Ramona Čunkure, Tatjana Bernharde, Oksana Zariņa-Jarohoviča, Edmunds Jansons.
Sēdes darba kārtība
1. Sēdes atklāšana
· Sēdi atklāj padomes priekšsēdētājs Armands Sīlītis.
· Aktuālā informācija par Cēsu iedzīvotāju padomes darbu.
2. Iepriekšējo iedzīvotāju tikšanos rezultātu izvērtēšana
Tika prezentēts apkopojums par četrās tematiskajās iedzīvotāju tikšanās reizēs saņemtajiem priekšlikumiem:
· Satiksme un mobilitāte;
· Publiskā telpa un vide;
· Kultūra, aktīvā dzīve un jaunieši;
· Uzņēmējdarbība un pilsētas dzīvīgums.
Padome izvērtēja biežāk minētos iedzīvotāju priekšlikumus un pārrunāja prioritāri virzāmos jautājumus sadarbībā ar Cēsu novada pašvaldību.
3. Pilsētvides un infrastruktūras uzlabojumu priekšlikumi
Tika apspriesti iedzīvotāju ierosinājumi par:
· papildu ārtelpu soliņu izvietošanu Cēsu pilsētā;
· jauniešiem piemērotas publiskās pulcēšanās vietas izveidi;
· pilsētvides labiekārtošanas prioritātēm;
· citiem infrastruktūras uzlabojumiem, kas apkopoti iepriekšējās iedzīvotāju tikšanās reizēs.
Pieņemtais lēmums Nr. 1
Padome vienbalsīgi nolēma virzīt iniciatīvu par papildu ārtelpu soliņu uzstādīšanu Cēsu pilsētā.
Par soliņu izvietošanas vietām tiks organizēta publiska balsošana platformā manascesis.lv, kur iedzīvotāji varēs norādīt nepieciešamās vietas un balsot par citu iesniegtajiem priekšlikumiem.
Par prioritāri īstenojamām vietām tiks virzītas tās, kuras būs saņēmušas vislielāko iedzīvotāju atbalstu.

Balsojums:
Par – vienbalsīgi
Pret – nav
Atturas – nav
Pieņemtais lēmums Nr. 2
Pamatojoties uz 2026. gada 26. maija tikšanās laikā saņemtajiem jauniešu priekšlikumiem, padome vienbalsīgi nolēma virzīt iniciatīvu par publiskas jauniešu pulcēšanās vietas izveidi Cēsu pilsētā.
Diskusijā tika uzsvērts, ka jauniešiem nepieciešama droša un pieejama vide, kur:
· satikt vienaudžus;
· pavadīt brīvo laiku;
· organizēt dažādas aktivitātes;
· attīstīt savas iniciatīvas.
Balsojums:
Par – vienbalsīgi
Pret – nav
Atturas – nav

4. Platformas manascesis.lv prezentācija
Sēdes laikā tika prezentēta jaunā iedzīvotāju līdzdalības platforma manascesis.lv.
Tika demonstrētas platformas galvenās iespējas:
· publiskā karte infrastruktūras problēmu un ideju atzīmēšanai;
· iespēja pievienot aprakstus, priekšlikumus un uzlabojumu idejas;
· balsošana par citu iedzīvotāju iesniegtajiem priekšlikumiem;
· aktuālo jaunumu publicēšana;
· ziņojumu nosūtīšana Cēsu iedzīvotāju padomei;
· platformas izmantošana kā komunikācijas rīks starp iedzīvotājiem, padomi un pašvaldību.
Padomes locekļi atzina, ka platforma var kļūt par nozīmīgu rīku sabiedrības līdzdalības veicināšanai un prioritāšu noteikšanai, balstoties uz iedzīvotāju balsojumu.

5. Iedzīvotāju priekšlikumi un atklātā diskusija
Diskusiju laikā iedzīvotāji aktualizēja vairākus jautājumus:
· nepieciešamību pēc lielāka soliņu skaita pilsētā;
· soliņu izvietošanu vietās, kur tie ikdienā ir visvairāk nepieciešami;satiksmes organizācijas uzlabojumus dažādās Cēsu pilsētas vietās;
· nepieciešamību turpināt regulāru dialogu starp iedzīvotājiem, padomi un pašvaldību.

Padome vienojās turpināt apkopot iedzīvotāju priekšlikumus platformā manascesis.lv un izmantot tos turpmāko prioritāšu noteikšanai.

6. Noslēgums
Sēdes noslēgumā notika brīvais mikrofons, kura laikā iedzīvotāji varēja uzdot jautājumus un izteikt papildu priekšlikumus par pilsētvides attīstību un padomes turpmāko darbu.

Sēdi slēdz: 2026. gada 14. jūlijā, plkst. 19.10.

